\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (одломак из романа „Мика” Јелене Ангеловски)

… За време математике отворио сам свеску из српске школе тако да Дарја може да је види.

* А како читаш ово? – питала је.
* Па Лј (Љ), то је љ (љ) – коначно сам и ја њу могао нешто да научим.
* Код нас је слично, само није тако спојено. Него овако ЛЬ. То друго слово зовемо „меки знак” јер умекшава слово испред њега – писала је Дарја поред нјега и друга слова с меким знаком.
* Опа, Дарја изгледа постала учитељица! – чуо сам Стефана иза себе.
* Мика, шта те је све Дарја научила? – придружио му се и Леандро с другог краја учионице. Подигао сам главу: учитељица је прегледала тестове и чинило се као да не чује ништа од тога.
* Много ви ту нешто пишете, да нису љубавна писма? – Стефан је настављао.

Дарја се исправила на столици. … Устала је и кренула према канти за ђубре да зареже оловку.

* Ево, иде клемпава да зареже буљавом оловку. Ооо, каква је то љубав! – Ник се укључио из друге клупе, ваљда је до сад смишљао нешто креативно. …

Дарја је мирно резала, резала, резала. Сагнула се. Усправила. Кренула назад на место. Прошла поред мене и наставила напред према Нику. Онда сам видео пертлу. Одвезала ју је. Зашто? Да би могла сад да је згази, запне и сручи се свом тежином. На Ника. Са савршено зарезаном оловком у руци. „Штедлер”, врхунски резачи. Ник је вриснуо.

* Јеси ли нормална?! Кретенушо! – почео је да плаче истог тренутка.
* Ајао, извуни, извини, извини! – Дарја се унела у улогу мале, смотане девојчице која се саплела о своју пертлу.
* Убола си ме, козо! – Ник је разгледао подлактицу.

– Учитељица је подигла главу с тестова на трен и ударила у мали гонг који је стајао на столу. То је ваљда требало да нас врати у зен-стање у којем смо били пре него што је Дарја почела да заводи ред. Заправо, само је умирило учитељицу – нешто је урадила и могла је да се врати свом правом послу: прегледању контролних. Представа се наставила.

– О, душице, како ми је жао! Сачекај мало! – Дарја је отрчала до лавабоа. Ник, Стефан и Леандро, који су већ устали са својих столица иако нису знали шта би даље са собом, стајали су као хипнотисани. Дарја је летела по учионици носећи у руци неколико наквашених папирних убруса. Очигледно је уживала у овоме. Тотални перформанс. Села је на клупу и почела да превија руку Нику.

– Ево, бебице, је л’ да је већ боље? Како си ми ти осетљив. Убола те оловкица. Оловкица неваљалица! Ево да љубим да прође! – тепала је Дарја, и пре него што се ико снашао, а нарочито избезумљени Ник, цео разред је чуо гласно цмок! Пољубила је подлактицу коју је малопре пробуразила, а затим почела да се смеје оним својим смехом који изваљује зидове. Одшетала се на своје место, села поред мене и завезала пертлу. Мартин и Рамон брисали су сузе од смеха, као и остатак разреда. Мартин ме је погледао осмехнут, као да није љут. Мислио сам да ми се учинило. Стефан и Леандро и даље нису знали да ли да устану или да седну. Ник је гледао у мокар папир на својој руци и вероватно се питао има ли живота после овог. Учитељица је промрмљала још једно „мир, децо”. А мени је било врло вруће на ушима, хладно на рукама, завезано у стомаку. За ноге не знам, нисам их осећао. Само сам сувим језиком у сувим устима успео да кажем:

– Па ти си легенда!

1. Дај наслов одломку.

2. Наведи имена ликова који се појављују у овом одломку. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ако је тврдња тачна, напиши Т, а ако није Н.

|  |  |  |
| --- | --- | --- |
| Тврдња | Т | Н |
| Све се дешава у школском дворишту. |  |  |
| Стефан и Леандро седе заједно. |  |  |
| Учитељица изашла из учионице. |  |  |
| Дарја је помогла Нику. |  |  |

4. Подвуци реченицу из које се види да је Мика одушевљен Дарјиним поступком.

5. Наведи један пример из текста из кога се види да је учитељица незаинтересована за оно што се дешава у одељењу. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. На основу чега у тексту бисмо могли да претпоставимо да се Мика заљубио у Дарју?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Зашто је Дарја пољубила Ника у повређено место?

а) Да би му ублажила бол. б) Свиђа јој се у Ник. в) Да би га осрамотила. г) Да завара учитељицу.

8. Коју стилску фигуре препознајеш у следећем примеру: „стајали су као хипнотисани”?

а) поређење (компарацију) б) хиперболу в) иронију г) ономатопеју

9. Шта значи кад у тексту пише да је Дарја летела по учионици?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Заокружи Дарјине особине.

а) паметна б) храбра в) уображена г) плашљива д) осветољубива

11. Објасни зашто Дарија није добро поступила када је убола Ника оловком.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Препиши текст ћирилицом водећи рачуна о употреби великог слова.

ДАНАС СМО ЧИТАЛИ ОДЛОМАК ИЗ РОМАНА „МИКА” ЈЕЛЕНЕ АНГЕЛОВСКИ. РОМАН ЈЕ ОБЈАВИО „СЛУЖБЕНИ ГЛАСНИК”. ГЛАВНИ ЈУНАК ЈЕ ДЕЧАК МИКА КОЈИ ЈЕ ДОБИО ИМЕ ПО ПОЗНАТОМ СРПСКОМ ПЕСНИКУ МИРОСЛАВУ АНТИЋУ. МИКА ЖИВИ У ШВАЈЦАРСКОЈ, СА МАМОМ ВЕДРАНОМ И ТАТОМ ИГОРОМ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_